# Z A P I S N I K

sa **7. sjednice** Općinskog vijeća Općine Posedarje

održane **27.03. 2018.g.** u prostorijama Općine Posedarje s početkom u 19,00 sati,

NAZOČNI članovi Općinskog vijeća: Marin Galić (u daljnjem tekstu PREDSJEDATELJ),

Linda Šalina, Ivan Klanac, Ivica Klanac, Dražen Dežmalj, Ivica Zurak, Josip Bertović

Marko Brala, Mate Lerga, Boris Magaš, Ivica Predovan , Luka Breulj i Kristijan Knežević.

NENAZOČNI članovi Općinskog vijeća: /.

OSTALI nazočni: Ivica Klanac (načelnik Općine Posedarje), Marija Crnjak (zamjenica Načelnika),

Ana Kajtazi (Pročelnik JUO –a), Marina Šimurina (zapisničar) i Davor Demo.

PREDSJEDATELJ otvara 7. sjednicu Općinskog vijeća Općine Posedarje te se minutom šutnje

odaje počast nedavno preminulom članu Općinskog vijeća Općine Posedarje Josipu Rončeviću.

PREDSJEDATELJ priopćava da je na sjednici prisutno 12 vijećnika pa se odluke mogu

pravovaljano donositi. Stavlja zapisnik sa 5. sjednice Općinskog vijeća na glasovanje. Isti je

usvojen sa 12 glasova za, 0 glasova protiv i 0 glasova suzdržanim. Prije izglasavanja zapisnika sa

6. sjednice Općinskog vijeća Općine Posedarje, sam predsjedatelj priznaje da isti nije pročitao prije

potpisivanja pa sad ima primjedbu na zapisnik. Primjedba predsjednika Općinskog vijeća Općine

Posedarje je ta što nigdje u zapisniku ne stoji da se na tematskoj sjednici odlučilo da će najam

poslovnog prostora u Vinjercu biti na 10 godina, kako je bilo napisano i u prijedlogu samog natječaja

za najam navedenog prostora. Sad je natječaj proveden od strane načelnika Općine Posedarje i u istom

je najam u trajanju od 5 godina. Traži da navedeno bude uneseno u zapisnik.

BORIS MAGAŠ: Na prošloj sjednici nije bilo glasovanje, samo se raspravljalo. Pravnica je rekla da

po zakonu ide najam u trajanju od 5 godina a ako ide ulaganje u prostor onda se može dati najam

od 10 godina.

IVICA KLANAC (načelnik): Vijeće nije odlučivalo na prošloj sjednici, samo se raspravljalo.

ANA KAJTAZI: Na sjednici je bio prijedlog najma od 10 godina, ali po odluci Općine Posedarje i

zakonu može biti samo 5 godina najma. Na temelju odluke raspisan je natječaj.

PREDSJEDATELJ stavlja zapisnik sa 6. sjednice Općinskog vijeća na glasovanje. Isti nije usvojen sa

5 glasova za , 6 glasova protiv i 1 glasom suzdržanim.

Nakon kratke rasprave vijećnika o dužini trajanja najma poslovnog prostora i unosa da je sastavni

dio zapisnika sa 6. sjednice Općinskog vijeća primjedba koju je naveo sam predsjedatelj, zapisnik

se ponovo stavlja na glasovanje. Zapisnik sa 6. sjednice Općinskog vijeća Općine Posedarje je usvojen

sa 11 glasova za, 1 glas suzdržan i 0 glasova protiv.

Nakon izglasavanja zapisnika predsjedatelj poziva Kristijana Knežević koji čita prisegu i potpisuje

istu te postaje novi član Općinskog vijeća Općine Posedarje.

PREDSJEDATELJ čita prijedlog dnevnog reda te nadopune istog koje su stigle od strane načelnika

Općine Posedarje i Kluba vijećnika HDZ –a Općine Posedarje. Daje na glasovanje:

Točka 10. Suglasnost na izvršenje Financijskog plana DV CVRČAK Posedarje za 2017.g.- glasovanjem

13 za, 0 protiv i 0 suzdržanim uvrštena u dnevni red;

Točka 11. Odluka o komunalnom redu-glasovanjem 12 za, 0 protiv i 1 suzdržanim uvrštena u dnevni red;

Točka 12. Odluka o gospodarenju nekretninama u vlasništvu Općine Posedarje-glasovanjem 13 za,

0 potiv i 0 suzdržanim uvrštena u dnevni red;

Točka 13. Odluka o donošenju UPU-a Čelinka-Krši –glasovanjem 13 za, 0 protuv i 0 suzdržanim

uvrštena u dnevni red;

Točka 14. Odluka o povratu uloženih sredstava Davora Deme u općinski prostor-glasovanjem 13 za,

0 protiv i 0 suzdržanim uvrštena u dnevni red.

Točka 15. Očitovanje Ministarstva uprave na natječaj za najam poslovnog prostora u Vinjercu

PREDSJEDATELJ: Klub vijećnika HDZ Općine Posedarje predlaže da se natječaj dostavi

Ministarstvu uprave na očevid, neka Ministarstvo odluči kako nitko ne bi prigovarao jer je u

međuvremenu dostavljena žalba na natječaj.

ANA KAJTAZI: Prihvaćenu ponudu dao je čovjek koji je dragovoljac Domovinskog rata i koji je

ponudio najveću ponudu, daleko veću nego podnositelj žalbe. Da sad ide novi natječaj rezultat će biti

isti. Podržavam vaš prijedlog.

IVAN KLANAC: Radi se i o uloženim sredstvima koja se traže u natječaju. Trebat će vratiti 100.000,00

kn sredstava koja se ulože ako zakupnik ne bude mogao raditi.

PREDSJEDATELJ: Kako bi mi bili mirni, neka ovo ide na Ministarstvo uprave.

BORIS MAGAŠ: Navedeno je 65m2 prostora, a gdje su?!

DRAŽEN DEŽMALJ: Nije moguće dodijeliti zakup van zakona nekome! Hoćemo rušiti natječaj zbog

5-10 godina?!

IVICA ZURAK: Prijedlog Ministarstva uprave je dobar.

MARKO BRALA: Zašto odvjetnik žalitelja ne šalje natječaj na Upravni sud?! Gleda se tržišna cijena

i zakon.

ANA KAJTAZI: Dok vijeće ne donese odluku o prigovoru mi nećemo ništa poduzimati. Ponavljam,

na natječaju je izabran hrvatski dragovoljac sa najvećom ponudom.

BORIS MAGAŠ: Već je rečeno da vijeće ne odgovara već načelnik za urađeno. Neka ide na sud pa

ćemo vidjeti da li će pravna služba biti kriva ili ne.

IVICA KLANAC (načelnik): Biti ću kriv ja a ne pravna služba.

DRAŽEN DEŽMALJ: Mi moramo odlučiti o prigovoru.

Točka 15. glasovanjem 12 za, 1 protiv i 0 suzdržana je uvrštena u dnevni red.

Točka 16. Razno –glasovanjem 5 za, 6 protiv i 2 suzdržana nije uvrštena u dnevni red.

BORIS MAGAŠ: Šteta za točku razno jer ima dobrih tema. Zašto je direktor Turističke zajednice

stavio Vinjerac u B kategoriju pa sada ljudi ne mogu dobiti potporu...

PREDSJEDATELJ. Nemamo materijale pa ne možemo pričati o tome.

DRAŽEN DEŽMALJ: Žalosno je da nemate potrebu pričati o prostoru škole koji je do sada služio

za aktivnosti djece, odronima, rušenju zemlje...Kako vas nije sram?! Sastanemo se jednom u tri mjeseca..

JOSIP BERTOVIĆ: Nisam glasao za točku razno zbog toga što ona uvijek izazove svađu.

Dnevni red 7. sjednice Općinskog vijeća Općine Posedarje:

1. Prisega zamjenika vijećnika;
2. Prijedlog Odluke o izmjenama i dopunama komunalnom doprinosu;
3. Odluka o upisu djece i mjerilima upisa djece za pedagošku godinu 2018./2019;
4. Prijedlog Odluke o usvajanju Izvještaja o izvršenju Programa javnih potreba u socijalnoj skrbi na području Općine Posedarje za 2017. godinu;
5. Prijedlog Odluke o usvajanju Izvještaja o izvršenju Programa javnih potreba u predškolskom odgoju, školstvu i visokom obrazovanju na području Općine Posedarje za 2017. godinu;
6. Prijedlog Odluke o usvajanju Izvještaja o izvršenju Programa javnih potreba u sportu za 2017. godinu;
7. Prijedlog Odluke o usvajanju Izvještaja o izvršenju Programa javnih potreba u kulturi za 2017. godinu;
8. Prijedlog Odluke o usvajanju Izvještaja o izvršenju Programa izgradnje komunalne infrastrukture za 2017. godinu;
9. Prijedlog Odluke o usvajanju Izvještaja o izvršenju Programa održavanja komunalne infrastrukture za 2017. godinu
10. Suglasnost na izvršenje Financijskog plana DV CVRČAK Posedarje za 2017.g;
11. Odluka o komunalnom redu;
12. Odluka o gospodarenju nekretninama u vlasništvu Općine Posedarje;
13. Odluka o donošenju UPU-a Čelinka-Krši;
14. Odluka o povratu uloženih sredstava Davora Deme u općinski prostor;
15. Očitovanje Ministarstva uprave na natječaj za najam poslovnog prostora u Vinjercu;

PREDSJEDATELJ: Predlažem, kako je Davor Demo ovdje prisutan, da prvo raspravljamo o

točki 14. Dnevnog reda.

Ad. 14) Prelazi se na četrnaestu točku dnevnog reda

PREDSJEDATELJ: Pozivam Davora Demu da objasni svoju situaciju.

Davor Demo obrazlaže kronologiju zakupa poslovnog prostora na igralištu u Posedarju od strane

„Jurić“ obrt za ugostiteljstvo. Kako nakon isteka ugovora o zakupu isti mora napustiti prostorije

zakupa a zbog štete nastale od poplava prostora i uloženih sredstava u prostor u iznosu od 114.885,75

kn + PDV, Davor Demo traži povrat uloženih sredstava.

Načelnik Ivica Klanac se ne slaže sa navedenim obrazloženjem jer „Jurić“ obrt za ugostiteljstvo nema

nikakav dokument gdje je evidentirano ulaganje istog ili ugovor u kojem je Općina Posedarje dužna

izvršiti povrat uloženih sredstava imenovanom.

ANA KAJTAZI: Prostor u vlasništvu Općine Posedarje se ne daje u zakup bez natječaja što povlači

za sobom da je „Jurić“ obrt za ugostiteljstvo bio nezakonito u prostoru.

Navedena tema izazvala je žučnu raspravu sa razilaženjem mišljenja više vijećnika i načelnika

Općine Posedarje ali bez donesenih prijedloga ili zaključaka vezanih uz istu.

JOSIP BERTOVIĆ: Pitam pravnicu, da li je ovakav prijedlog po zakonu, da li se može usvojiti odluka?

ANA KAJTAZI: Klub vijećnika HDZ –a je podnio ovaj prijedlog, imate većinu glasova i možete

donijeti odluku. Odluka je valjana kad je vi usvojite ali kako dalje, to je pitanje.

MARINA ŠIMURINA: Zapisnik sa svim odlukama, u roku od 10 dana, dostavlja se Uredu državne

uprave na nadzor zakonitosti akata koje donosi ovo tijelo. Ako usvojena odluka nije zakonita, oni

je poništavaju.

JOŠKO BERTOVIĆ: Zanima me da li se smije donijeti ova odluka?

IVICA KLANAC: Odluka je mimo zakona. Nećemo vam mi govoriti što je dobro a što ne..Vi biste

trebali naći pravnika i raspitati se kad radite prijedloge.

IVICA ZURAK: Pravnica treba dati vijećnicima odgovor na upite.

LINDA ŠALINA: Pravnica cijelo vrijeme i objašnjava.

IVICA KLANAC (načelnik): Sve je rekla, a „Jurić“ obrt za ugostiteljstvo ako se ne slaže neka tuži.

IVICA KLANAC (MODES): Kod ovog prijedloga nema nikakvog dodatka npr. ugovora ili aneksa

ugovora, koji potkrepljuje ova potraživanja, tj. povrat ulaganja. Žao mi je, ali neću glasati za

ovaj prijedlog jer ne mogu oštetiti općinu kad nema dokaza za traženo.

PREDSJEDATELJ: Dajem na glasovanje prijedlog odluke o povratu uloženih sredstava Davora

Deme u općinski prostor, po procjeni sudskog vještaka.

**Predsjedatelj stavlja Odluku o povratu uloženih sredstava Davora Deme u općinski prostor na glasovanje. Odluka nije usvojena sa 0 glasova za, 6 glasova protiv i 7 glasova suzdržanih.**

Ad. 2) Prelazi se na drugu točku dnevnog reda

ANA KAJTAZI : Radi se o dva prijedloga. U prvom prijedlogu privremeno i retroaktivno se

mijenja članak kako bi se za vrijeme legalizacije, tj. do 30.06. 2018.g., izjednačio iznos sa

prijašnjom odlukom o legalizaciji, tj. platio manji iznos nego za novogradnje.

IVICA PREDOVAN: Zašto privremeno, zašto retroaktivno?

ANA KAJTAZI: Privremeno jer legalizacija vrijedi do 30.06. 2018.g., a retroaktivno jer se odluka

trebala donijeti u mjesecu studenom prošle godine ali je nešto bilo krivo napisano.

IVICA PREDOVAN: Ja bih da mi to bude jasnije. Ovih 10 godina življenja odnosi se na bilo koga?

ANA KAJTAZI: Na bilo koga tko je tu živio 10 godina, u bilo kojem periodu.

IVICA PREDOVAN: Piše barem 10 godina a ne najmanje 10 godina. Jeli to znači da i onaj tko je

otišao na „drugu stranu“, izvršio agresiju, ima pravo na ovu cijenu legalizacije?

ANA KAJTAZI: Dobro ste to uočili. Ima pravo.

DRAŽEN DEŽMALJ: Predlažem da se agresorima stavi 1.000,00 kn.

IVICA KLANAC (MODES): Morate uzeti u obzir da je država abolirala zločince.

IVICA PREDOVAN: Da li možemo donijeti odluku da takvi ne mogu biti privilegirani?

MARKO BRALA: Ovo je produženje odluke koja je bila prije o legalizaciji, samo pokrivanje vremena.

Ni u prijašnjoj odluci nije bilo agresora. Tko može reći tko je agresor?

IVICA PREDOVAN: Zanemarimo agresore, tko nam još ostaje?

Vijećnik Dražen Dežmalj je za svoju opasku od strane predsjedatelja dobio opomenu.

IVICA PREDOVAN: Zašto kažnjavamo one koji žive tu na uštrb onih koji ne žive tu?!

IVICA KLANAC (načelnik): Legalizacija traje već nekoliko godina, ne možemo sad sve mijenjati.

**Predsjedatelj stavlja prijedlog Odluke o izmjenama i dopunama komunalnog doprinosa, vezanu za legalizaciju nezakonito izgrađenih zgrada na glasovanje. Odluka je usvojena sa 12 glasova za, 1 glas protiv i 0 glasova suzdržanih.**

ANA KAJTAZI: U drugom prijedlogu trajno se mijenja članak 16.Odluke.

PREDSJEDATELJ: Da li je 1000m3 previše?

ANA KAJTAZI: To stoji i u prijašnjoj odluci a ako želite možete promijeniti.

IVICA KLANAC (načelnik): To su kubici. Kad se odbiju balkoni ostaje negdje 300m2.

IVICA ZURAK: Treba povećati godine u kojima se kuća ne može prodati a da novi kupac ne preuzme obveze plaćanja komunalnog doprinosa, sa 5 godina na 10 godina.

ANA KAJTAZI: To se može. Sad se vidi da ova odluka ima dosta manjkavosti pa će je trebati mijenjati na jesen. Treba pripremiti prijedloge.

PREDSJEDATELJ: Uvrstiti ćemo povećanje sa 5 godina na 10 godina. Predlažem glasovanje.

**Predsjedatelj stavlja prijedlog Odluke o izmjenama i dopunama komunalnog doprinosa na glasovanje. Odluka je usvojena sa 13 glasova za, 0 glasova protiv i 0 glasova suzdržanih-jednoglasno.**

Ad. 3.) prelazi se na treću točku dnevnog reda

ANA KAJTAZI: Radi se o odluci i mjerilima upisa djece u pedagošku godinu 2018/2019. Kriteriji su

isti kao i prije. Dobili ste prijedlog i pročitali ga. Da li ima netko za raspravu?

IVICA PREDOVAN: Imam pitanje. Stradalnici ili invalidi, roditelj ili roditelji, nije mi jasno tko je

koja kategorija? U čemu je razlika?

DRAŽEN DEŽMALJ: Vjerojatno zaboravljeno slovo i.

ANA KAJTAZI: Radi se o razlici pri potpisivanju ugovora i to članak 16. gdje samo jedan

roditelj potpisuje ugovor, nema potreba za potpis obadvoje roditelja.

**Predsjedatelj stavlja Odluka o upisu djece i mjerilima upisa djece za pedagošku godinu 2018./2019 na glasovanje. Odluka je usvojena sa 13 glasova za, 0 glasova protiv i 0 glasova suzdržanih-jednoglasno.**

Ad.4.) prelazi se na četvrtu točku dnevnog reda

ANA KAJTAZI: To je prijedlog Odluke o usvajanju Izvještaja o izvršenju Programa javnih potreba u socijalnoj skrbi na području Općine Posedarje za 2017. godinu. Sve je izvršeno.

**Predsjedatelj stavlja Odluka o usvajanju Izvještaja o izvršenju Programa javnih potreba u socijalnoj skrbi na području Općine Posedarje za 2017.g. na glasovanje. Odluka je usvojena sa 13 glasova za, 0 glasova protiv i 0 glasova suzdržanih-jednoglasno.**

Ad.5.) prelazi se na petu točku dnevnog reda

ANA KAJTAZI: Također, prijedlog Odluke o usvajanju Izvještaja o izvršenju Programa javnih potreba u predškolskom odgoju, školstvu i visokom obrazovanju na području Općine Posedarje za 2017. godinu. Sve je izvršeno.

**Predsjedatelj stavlja Odluka o usvajanju Izvještaja o izvršenju Programa javnih potreba u predškolskom odgoju, školstvu i visokom obrazovanju na području Općine Posedarje za 2017.g. na glasovanje. Odluka je usvojena sa 13 glasova za, 0 glasova protiv i 0 glasova suzdržanih-jednoglasno.**

Ad.6.) prelazi se na šestu točku dnevnog reda

IVAN KLANAC: Da li sportske udruge dostavljaju izvještaje?

ANA KAJTAZI: Da.

DRAŽEN DEŽMALJ: Kako općina financira klubove, da li imate uvid u poslovanje?

IVICA KLANAC(načelnik): Dostavljaju se izvršenja.

PREDSJEDATELJ: Sad je bio raspisan natječaj za javne potrebe.

IVICA KLANAC(načelnik): Da, ovo je prvi put da je išao natječaj. Malo je nezgodno što je raspisan u ovoj godini umjesto na kraju prošle, ali ispraviti ćemo to ubuduće.

**Predsjedatelj stavlja Odluka o usvajanju Izvještaja o izvršenju Programa javnih potreba u sportu na području Općine Posedarje za 2017.g. na glasovanje. Odluka je usvojena sa 13 glasova za, 0 glasova protiv i 0 glasova suzdržanih-jednoglasno.**

Ad.7.) prelazi se na sedmu točku dnevnog reda

ANA KAJTAZI: Također i odluka o javnim potrebama u kulturi.

**Predsjedatelj stavlja Odluka o usvajanju Izvještaja o izvršenju Programa javnih potreba u kulturi na području Općine Posedarje za 2017.g. na glasovanje. Odluka je usvojena sa 13 glasova za, 0 glasova protiv i 0 glasova suzdržanih-jednoglasno.**

Ad.8.) prelazi se na osmu točku dnevnog reda

ANA KAJTAZI: Ovo je izvršenje Programa izgradnje komunalne infrastrukture za 2017.

**Predsjedatelj stavlja Odluka o usvajanju Izvještaja o izvršenju Programa izgradnje komunalne infrastrukture za 2017.g. na glasovanje. Odluka je usvojena sa 13 glasova za, 0 glasova protiv i 0 glasova suzdržanih-jednoglasno.**

Ad.9.) prelazi se na devetu točku dnevnog reda

MARKO BRALA: Zanima me u kojoj je fazi Vodovod d.o.o.?

IVICA KLANAC (načelnik): Ljute me jer još nisu preuzeli Vinjerac i Ždrilo a potpisano je u mjesecu studenom prošle godine.

DRAŽEN DEŽMALJ: Na što je 100% više potrošeno investicijsko održavanje?

IVICA ZURAK: Nerazvrstane ceste.

IVICA KLANAC (načelnik): Bila je poplava, rađeno je na sve strane.

IVICA PREDOVAN: Poljski seoski putovi. Ne može se proći istima u Slivnici, bacaju se novci da ih voda nosi prema Svetom Duhu! Tko odlučuje kada i koje poljske putove treba popraviti u Slivnici? Prije se moglo proći traktorom a sada više ne! Tamponira se zimi a na proljeće ih voda odnese!

IVICA KLANAC (načelnik): Tamponiranje ide na zahtjev mještana.

IVICA PREDOVAN: Tko to odlučuje?

IVICA KLANAC(načelnik): Izađe se na teren i tamo gdje je najveća potreba tamponira se.

PREDSJEDATELJ: Treba iskopati kanale za vodu da ista ne odnese putove.

IVICA KLANAC (načelnik): Jedino rješenje je asfalt.

IVICA PREDOVAN: To je bio i moj amandman na proračun.

IVICA KLANAC (načelnik): Mene mještani obavijeste, izađe se na teren, pregleda se i odluči. Ako će vijeće odlučivati o tamponiranju poljskih putova meni bolje...

LINDA ŠALINA: Kod mene čovjek ne može doći do kuće.

BORIS MAGAŠ: Ima kuća gdje nema ni pristupa. Treba održati sastanke tj. vratiti Mjesne odbore.

DRAŽEN DEŽMALJ: Posao načelnika je da odlučuje. Treba uvijek ulagati jer će voda odnositi i dalje.

**Predsjedatelj stavlja Odluka o usvajanju Izvještaja o izvršenju Programa održavanja komunalne infrastrukture za 2017.g. na glasovanje. Odluka je usvojena sa 13 glasova za, 0 glasova protiv i 0 glasova suzdržanih-jednoglasno.**

Ad.10.) prelazi se na desetu točku dnevnog reda

ANA KAJTAZI: Financijski plan DV CVRČAK Posedarje za 2017.g.je izvršen. Trebaju samo

Vašu suglasnost.

**Predsjedatelj stavlja Odluku o Suglasnosti na izvršenje Financijskog plana DV CVRČAK Posedarje za 2017.g na glasovanje. Odluka je usvojena sa 13 glasova za, 0 glasova protiv i 0 glasova suzdržanih-jednoglasno.**

Ad.11.) prelazi se na jedanaestu točku dnevnog reda

ANA KAJTAZI: Bio je sličan prijedlog prije par sjednica na dnevnom redu. Ovaj je dorađen po

Vašim prijedlozima.

DRAŽEN DEŽMALJ: Pozdravljam ovu točku jer svi možemo prepoznati nakanu da se stvari poprave.

Nadam se da će se red uvesti.

IVICA KLANAC (načelnik): Prije kazne ide upozorenje. Ako se netko direktno uhvati nema upozorenja.

IVICA ZURAK: Gdje se odlaže šuta?

IVICA KLANAC (načelnik): Na naš deponij.

IVICA ZURAK. Što se tiče prekopa javnih površina trebala bi odluka o uplati jamčevine pa tko ne

vrati cestu u prvobitno stanje jamčevina se zadrži.

BORIS MAGAŠ: Vinjerac traži veliki kontejner, što je sa tim? Donosimo zakone i odluke a ne

možemo postaviti kontejnere.

MARKO BRALA: Ovo ne mora biti mrtvo slovo na papiru. Imali smo i do sada odluku ali smo

zatvorili oči. S ljudima treba postepeno. Iza redara treba stajati načelnik.

IVICA KLANAC (načelnik): Ovo ljeto imat ćemo kontakt policajca a komunalni redar će završiti tečaj

i za prometnog redara.

IVICA ZURAK: Članak 42. Uređenje, što je sa fekalnim otpadom?

IVICA KLANAC (načelnik): Poličnik i Benkovac ne primaju. Komunalni redar će popisivati tko

prazni jame.

IVICA PREDOVAN: Ja sam za red. Imamo li ispunjene pretpostavke s čim će komunalni redar

doći u Galije?

IVICA KLANAC (načelnik): Tražim povišeno auto kako bi mogao proći.

IVAN KLANAC: Treba kupiti lovačke kamere i snimati deponij.

IVICA ZURAK: Obilježavanje grobnica poginulih?

PREDSJEDATELJ: Članak 40., organizirano.

**Predsjedatelj stavlja Odluka o komunalnom redu na glasovanje. Odluka je usvojena sa 13 glasova za, 0 glasova protiv i 0 glasova suzdržanih-jednoglasno.**

IVICA PREDOVAN: Da li se može na mjestu naplatiti 2.000,00 kn?

ANA KAJTAZI: Može.

Ad.12.) prelazi se na dvanaestu točku dnevnog reda

ANA KAJTAZI: Dobili ste prijedlog Odluke. Stara odluka je od 1997. godine a zakon se od tada

mijenjao jedanaest puta. Mora se donijeti odluka u skladu sa zakonom.

MARKO BRALA: Zanimala me prodaja bez natječaja, članak 27.

IVICA ZURAK: Da li napravljene kuće na općinskom zemljištu mogu ići bez natječaja?

ANA KAJTAZI: Ako se radi samo od 20% površine zemljišta. Imamo primjer Nele Knežević.

**Predsjedatelj stavlja Odluka o gospodarenju nekretninama u vlasništvu Općine Posedarje na glasovanje. Odluka je usvojena sa 13 glasova za, 0 glasova protiv i 0 glasova suzdržanih-jednoglasno.**

Ad.13.) prelazi se na trinaestu točku dnevnog reda

ANA KAJTAZI: Usvojen je UPU Čelinka-Krši, tj. konačan prijedlog umjesto odluke. Treba izraditi novu odluku, tj. samo predsjednik općinskog vijeća potpisati. Ovo je vijeću na znanje.

Ad.15.) prelazi se na petnaestu točku dnevnog reda

IVICA KLANAC(načelnik): Neka se obitelj Dadić žali i koja bude presuda ja ću je poštivati.

ANA KAJTAZI: Vi možete donijeti odluku da natječaj nije u potpunosti poštivan, ali ići će novi

natječaj i sve će opet biti isto.

IVAN KLANAC: Hrvatski dragovoljci imaju prednost. Mi moramo braniti interese općine. Ako

se može pomoći obitelji Dadić treba im se pomoći na način da se poštuje zakon. Neka vrsta

pomoći općine...

IVICA KLANAC (načelnik): Trebam gledati sve stanovnike. Pričao sam i sa obitelji i sa

ostalim stanovnicima... Ne mogu protiv zakona.

ANA KAJTAZI: Zatražite mišljenje nekog pravnika pa odlučite kao vijeće.

PREDSJEDATELJ: Slažem se. Zatražit ćemo mišljenje pa održati, ako treba, i telefonsku

sjednicu općinskog vijeća.

Završeno u 22,00 sata.

ZAPISNIČAR PREDSJEDNIK

Marina Šimurina Marin Galić